**PLANIFIKIMI I ORËS MËSIMORE nr. 1 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | | **Shkalla: IV** | **Klasa: VIII** |
| 1. Vëzhgim mbi forcat  Veprimtari praktike 1: Emërtimi i forcave | | | **Situata e të nxënit:** Shtyjmë një tavolinë, tërheqim një karrige, zgjatim një sustë apo një llastik, rrotullojmë një lodër llastiku të lidhur në një fije spango. Për të kryer secilin nga këto veprime, a na duhet të ushtrojmë forcë? | |
|  | | | | |
| **Rezultatet e të nxënit të kompetencave të fushës sipas temës mësimore**  **Vëzhgim mbi forcat**  Nxënësi/ja:   * evidenton disa nga mënyrat se si mund të shfaqet veprimi i forcave si: rrotullimi; shtytja; tërheqja; tendosja; shformimi; * tregon se forcat nuk mund të shihen por i perceptojmë nëpërmjet pasojave që ato shkaktojnë; * përcakton çfarë shkakton veprimi i forcës mbi një trup; * paraqet forcën nëpërmjet një shigjete; * evidenton faktin se forcat lindin kur trupat bashkëveprojnë me njëri-tjetrin.   **Veprimtari praktike 1: Emërtimi i forcave**  Nxënësi/ja:   * mbledh fotograﬁ për të identiﬁkuar dhe përshkruar lloje të ndryshme; * forcash; * emërton forcat sipas veprimit të tyre; * bën krahasime dhe shpjegime duke përdorur njohuritë dhe të kuptuarit.   shkencor.  **V.Prak 1: Shpejtësia e vrapuesit**  Nxënësi/ja:  • përdor aparatura të thjeshta për të kryer matje të drejtpërdrejta;  • kryen njehsime me vlerat e gjetura dhe nxjerr përfundime;  • diskuton ide për kryerjen e matjeve në situate të ndryshme. | | **Fjalët kyçe:** Rrotullim, shtytje, tërheqje, tendosje, shformim, ndërveprim, shigjeta e forcës. | | |
| **Burimet:** Sende të ndryshme rrethanore në klasë si: karrige, tavolinë, derë, libër, laps, lodër llastiku, spango etj... | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra për forcat në klasën e 6-të për forcën e fërkimit. | | |
| **Metodologjia dhe veprimtaritë e nxënësve** | | | | |
| *Diskutojmë së bashku*  \* Nxënësit të kryejnë këto veprime:  Shtyjnë një tavolinë, tërheqin një karrige, zgjatin një sustë apo një llastik, rrotullojnë një lodër llastiku të lidhur në një fije spango etj. Shtrohet pyetja:  Çfarë ushtruat në secilin trup: tavolinë, karrige, sustë, lodër?  Diskutohet rreth saj dhe evidentohet prania e forcës. Më pas, u kërkohet nxënësve të japin shembuj të ndryshëm të veprimit të forcës, ndërkohë  përcaktohen mënyrat e shfaqjes së saj: rrotullimi, shtytja, tërheqja, tendosja, shformimi. Shënohen ato në fletoret e klasës (dhe në tabelë).  Punohet në dyshe rubrika “Pyetje dhe detyra” f. 6 (detyra 1; 2) te libri i nxënësit dhe diskutohet rreth saj.  \* A i shohim forcat kur veprojnë, apo vetëm pasojën e veprimit të tyre? (pyetje për diskutim)  Në veprimet e mësipërme: shtytja e tavolinës ......................, nëse nuk do të shihnim pasojat e veprimit si:  lëvizja e tavolinës, e karriges, zgjatja e sustës ......., nuk do të arrinim të perceptonim praninë e forcës.  Gjatë lojës së volejbollit, dora godet topin dhe ne ndjejmë dhimbje sepse topi na kundërpërgjigjet. Këtë gjë ne nuk e shohim, por vetëm e ndiejmë.  Jepen shembuj të tjerë për të arritur në përfundimin se forcat nuk mund të shihen.  \* Çfarë mund të shkaktojë veprimi i një force? (pyetje për diskutim) Nxënësit japin shembuj të ndryshëm të shformimit të trupave dhe ndryshimit të  mënyrës së lëvizjes së tyre, kur mbi to ushtrohet një forcë. Renditen në fletore dhe tabelë konkluzionet e këtij diskutimi (pasojat e veprimit të një  force).  *Përvijim i të menduarit*  \* Me çfarë e paraqesim një forcë? (pyetje për diskutim) Të ndarë në grupe, nxënësit vizatojnë në një fletë formati ose kartoni një shigjetë dhe e presin  atë. Me shigjetën e ndërtuar ato tregojnë drejtimin e forcave të ndryshme në klasë, trupin që ushtron forcën dhe mbi kë ushtrohet forca.  \* Kur shfaqen forcat? (pyetje për diskutim) Nxënësit japin shembuj të ndryshëm, tregojnë se nëpërmjet forcës shprehet ndërveprimi i trupave,  evidentojnë trupin veprues dhe mbi kë kryhet veprimi. Punohet në dyshe rubrika “Pyetje dhe detyra” f. 7 (detyra 3) te libri i nxënësit dhe diskutohet rreth saj.  **Veprimtari praktike 1: Emërtimi i forcave**  Kryerja e punës  Për të realizuar këtë veprimtari nxënësit ndërtojnë një poster me tetë ﬁgura të ndryshme.  1. Bëjnë tetë shigjeta prej kartoni ose prej letre. Ato duhet të jenë rreth 6 cm të gjata.  2. Shihen me vëmendje ﬁgurat e posterit dhe identifikohet në secilën prej tyre forcën që vepron mbi çdo trup të paraqitur aty.  3. Shkruhet emri i forcës përkatëse në çdonjërën nga shigjetat.  4. Në secilën prej ﬁgurave nxënësit ngjitin shigjetën e emërtuar në mënyrë të tillë që të tregojë drejtimin e veprimit të forcës.  5. Diskutohet me shokun/shoqen e bankës mbi veprimtarinë e kryer. Krahasohen posterat e përfunduar me njëri-tjetrin.  Nxirren përfundimet e punës. | | | | |
| **Vlerësimi**: Nxënësit vlerësohen për pjesëmarrjen në orën e mësimit, saktësinë dhe shkathtësinë në përgjigje, punën e bërë në dyshe në fletoren e klasës, saktësinë e paraqitjes së shigjetës së forcës, punën e bërë për ndërtimin e posterit, emërtimin e forcave si dhe vendosjen me korrektësi të shigjetës së forcës, gjatë punës praktike.  **Detyrat dhe puna e pavarur:** Ushtrimet 1; 2, f. 5 në Fletoren e punës. | | | | |