**PLANIFIKIMI I ORËS MËSIMORE nr. 10 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIII** |
| 10 Ushtrime  10 Përsëritje | | **Situata e të nxënit:** Nëse një fletë letër alumini e ndajmë në dy pjesë të barabarta, gjysmën e saj e mbledhim si top, kurse me gjysmën tjetër bëjmë një varkë. Po t’i hedhim të dy trupat në ujë, topi fundoset, ndërsa varka noton. Si shpjegohet kjo dukuri kur të dyja gjysmat kanë masë të njëjtë? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Ushtrime**  Nxënësi/ja:   * identifikon në situata praktike praninë e forcave të ndryshme; * i emërton ato; * përcakton vlerën e tyre; * bën krahasime dhe nxjerr përfundime; * vizaton shigjetat e forcave.   **Përsëritje**  Nxënësi/ja:   * harton pyetje bazuar në njohuritë mbi forcat, llojet e ndryshme të tyre, * faktorët që ndikojnë në madhësinë e tyre; * përshkruan, përkufizon, vizaton e shpjegon situata të ndryshme bazuar në njohuritë dhe të kuptuarit shkencor; * evidenton njohuri dhe koncepte të pasakta; * bën vërejtje dhe sugjerime. | | | **Fjalët kyçe:** merkur, notim, sustë elastike, satelitë | |
| **Burimet:** Fletorja e punëve praktike dhe ushtrimeve | | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | | |
| *Punë në dyshe*  Nga fletorja e ushtrimeve, nxënësit punojnë:  Ushtrimet 2-4 f. 52-53, i diskutojnë ato me njëri-tjetrin, më pas të gjithë bashkë. Këto ushtrime lidhen me rezistencën e ajrit, forcat e pa dhe baraspeshuara.  Ushtrimet 2; 3; 5; f. 54 përsëri, i diskutojnë ato me njëri-tjetrin, më pas të gjithë bashkë. Këto ushtrime lidhen me njohuritë mbi forcën e tensionit, të elasticitetit dhe forcës së Arkimedit.  Ushtrimet 2; 4 f. 55 në përforcim të njohurive për forcën qendërsynuese.  *Konkurs*  Klasa ndahet në dy ose tri grupe.  Mësuesi/ja si dhe secili nga grupet kanë hartuar paraprakisht listën e pyetjeve që do t’i drejtojnë njëri-tjetrit bazuar në njohuritë për forcat: llojet e tyre, njësinë matëse, mjetin matës, vizatimin e shigjetës së tyre, përcaktimin e drejtimit, faktorëve që ndikojnë në madhësinë e tyre, bazuar gjithashtu dhe në argumentimin e situatave të ndryshme praktike që lidhen me forcat.  Zhvillohet konkursi, nxënësit e çdo grupi duhet të përgjigjen të paktën nga një herë.  Zgjidhet një juri me 3 nxënës të cilët bëjnë vlerësimin e përgjigjeve dhe mbajnë shënim pikët e secilit grup.  Shpallen fituesit. | | | | |
| **Vlerësimi:** Nxënësit vlerësohen për pjesëmarrjen në orën e mësimit, punën e bërë në dyshe në fletoren e klasës me ushtrimet, saktësinë e argumentimit dhe shkathtësinë e kryerjes së detyrës. Ata vlerësohen gjithashtu dhe për saktësinë dhe shkathtësinë e përgjigjeve në konkurs, si dhe pjesëmarrjen e tyre.  **Detyrat dhe puna e pavarur:** Foto e hijes së trupit të tij, si një detyrë e temës së projektit. | | | | |