**PLANIFIKIMI I ORËS MËSIMORE nr. 11 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIII** |
| 11 Projekt: Hija e trupit tim në stinë të ndryshme të vitit | | **Situata e të nxënit:** Një shok ose i afërm na fotografon hijen e trupit në një ditë me diell. Sa është gjatësia e saj? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Projekt: Hija e një trupi në stinë të ndryshme të vitit (2 x 45 min.)**  Nxënësi/ja:   * zgjedh mënyrat, mjetet, kohën, vendin e përshtatshëm për realizimin e një detyre; * bën foto dhe matje; * ruan informacionin e mbledhur për të bërë më pas krahasime me të; * nxjerr përfundime bazuar në njohuritë dhe të kuptuarit shkencor. | | | **Fjalët kyçe:** gjatësi e hijes | |
| **Burimet:** celular ose aparat fotografik, foto të hijes, spango, metër. | | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | | |
| *Ora e parë*  Nxënësve iu tregohet qëllimi i këtij projekti, hapat që do të ndiqen për realizimin e tij.  Diskutohen mjetet që do të përdoren, teknikat, rregullat:  - është e rëndësishme të shënohet ora në të cilën është bërë foto e parë, sepse po në të njëjtën orë do të bëhen dhe dy fotot e tjera (1200 në mesditë);  - matet me spango gjatësia e hijes e më pas me metër;  - personi që realizon foton tuaj duhet të qëndrojë pingul me hijen tuaj.  Afati kohor do të jetë i shtrirë gjatë gjithë vitit.  *Ora e dytë*  Nxënësit bëjnë fotot në oborrin e shkollës ose të shtëpisë, më pas secili në mënyrë individuale e prezanton atë në një fletë A4.  Gjatësia e hijes shënohet në fletën e formatit ku është projektuar fotoja e secilit nxënës.  Foto ruhet në dosjen e secilit nxënës, sepse do të krahasohet me dy fotot e tjera që do të bëhen në muajin janar dhe në maj. | | | | |
| **Vlerësimi:** Nxënësit vlerësohen në mënyrë individuale për saktësinë e realizimit të fotos sipas rregullave të vendosura, estetikën e paraqitjes së saj dhe zbatimin e afatit kohor.  **Detyrat dhe puna e pavarur:** Rubrikat “Përmbledhje” në librin e nxënësit (kapitulli i forcave), kopjohen në fletoren e detyrave ose fletë formati si një  detyrë përmbledhëse për kapitullin. | | | | |