**PLANIFIKIMI I ORËS MËSIMORE nr. 6 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | | **Shkalla: IV** | **Klasa: VIII** |
| Veprimtari praktike 6: Matja e përmasave dhe temperaturës së trupave  Veprimtari praktike 7: Matja e vëllimit të lëngjeve dhe trupave të ngurtë | | | **Situata e të nxënit:** Si veprojmë për të matur vëllimin e lëngjeve, po trupave me formë jo të rregullt. Çfarë mjeti përdorim në këtë rast? | |
|  | | | | |
| **Rezultatet e të nxënit të kompetencave të fushës sipas temës mësimore**  **Veprimtari praktike** **6: Matja e përmasave dhe temperaturës së trupave**  Nxënësi/ja:   * njeh rregullat që duhen ndjekur për të matur saktë përmasat e një trupi dhe temperaturën e tij; * bën matje të sakta duke përdorur mjete të thjeshta.   **Veprimtari praktike** **7: Matja e vëllimit të lëngjeve dhe trupave të ngurtë**  Nxënësi/ja:   * njeh rregullat për të kryer matje të sakta; * bën matje të sakta duke përdorur pajisje të thjeshta; * ndërton tabela për të paraqitur rezultatet. | | **Fjalët kyçe:** Vizore, termometër, enë e shkallëzuar | | |
| **Burimet:** vizore e milimetruar, kuboid (kartoni ose druri), termometër me alkool, gotë kimike, mbajtëse provëzash, enë të shkallëzuara, ujë, trupa të ngurtë (gurë peshe, plastelinë, sferë çeliku). | | **Lidhja me fushat e tjera ose me temat ndërkurrikulare:** | | |
| **Metodologjia dhe veprimtaritë e nxënësve** | | | | |
| *Vrojtime dhe matje*  Kryerja e punës  Matja e gjatësisë së një trupi  Për matjen e gjatësisë përdoret vizorja, ajo është e ndarë në milimetra (mm) (1 cm është i barabartë me 10 mm). Matet ﬁllimisht gjatësia e një kuboidi.  1. Vendoset drejt vizorja dhe në mënyrë të tillë që numri 0 të përkojë me njërin skaj të kuboidit.  2. Lexohet shkallëzimi i vizores që përkon me skajin tjetër të kuboidit.  3. Më pas, matet gjerësia dhe lartësia e tij.  Matja e temperaturës  1. Matja e temperaturës së ajrit  a) Termometri mat temperaturën e ajrit rreth bulbit.  b) Për të lexuar temperaturën, shohim në shkallëzim pikën ku ka arritur lëngu i ngjyrosur.  2. Matja e temperaturës së një lëngu  a) Përzihet i gjithë lëngu që të ketë temperaturë të njëjtë.  b) Bulbi i termometrit të mos prekë qelqin e gotës, pasi kështu ai mat edhe temperaturën e tij.  Matet temperatura e një sasie lëngu: a) të ftohtë b) të vakët c) shumë të ngrohtë  Nxirren përfundimet e punës.  **Veprimtari praktike 7: Matja e vëllimit të lëngjeve dhe trupave të ngurtë**  Si të matni vëllimin e një lëngu?  Renditen hapat që duhen ndjekur për të lexuar saktë një enë të shkallëzuar.  Si të matni vëllimin e një trupi të ngurtë?  a) Matet vëllimin e ujit në enë (V1) në cm3.  b) Hidhet një trup i ngurtë brenda në enë. Niveli i ujit do të rritet. Lexohet përsëri vëllimi i ujit në enë.  c) Përcaktohet vëllimi i trupit.  d) Përsëritet eksperimenti për trupa të ndryshëm.  e) Hidhen matjet në tabelë.  Nxirren përfundimet e punës. | | | | |
| **Vlerësimi:** Nxënësit vlerësohen për saktësinë dhe shkathtësinë e kryerjes së matjeve gjatë punëve praktike, përcaktimin e rregullave të matjes për secilën punë si dhe përfundimet e arritura në fund të matjeve. | | | | |