**PLANIFIKIMI I ORËS MËSIMORE nr. 1 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 1. Përdorimi i energjisë  Veprimtari praktike 11: Furnizimi me karburant i banesave | | **Situata e të nxënit:** Godasim një top, ngremë disa libra, fryjmë një  tullumbace etj. Çfarë na duhet që t’i kryejmë këto veprimtari? | |
|  | | | |
| **Rezultatet e të nxënit të kompetencave të fushës sipas temës mësimore**  **Përdorimi i energjisë**  Nxënësi/ja:   * rendit dhe kryen veprimtari që kërkojnë energji; * njeh njësinë matëse të energjisë; * njeh burime të rëndësishme të energjisë si: Dielli, elektriciteti dhe lëndët djegëse; * shpjegon pse Dielli është burimi fillestar i energjisë në Tokë.   **Veprimtari praktike 11: Furnizimi me karburant i banesave**  Nxënësi/ja:   * identiﬁkon faktorët që janë të rëndësishëm në një situatë të veçantë; * analizon situata duke u mbështetur në njohuritë dhe në të kuptuarit shkencor; * mbledh informacione për të përshkruar dhe ndërtuar modele; * vizaton ﬁgura dhe modele për të dhënë shpjegime nëpërmjet tyre.     **V.Prak 1: Shpejtësia e vrapuesit**  Nxënësi/ja:  • përdor aparatura të thjeshta për të kryer matje të drejtpërdrejta;  • kryen njehsime me vlerat e gjetura dhe nxjerr përfundime;  • diskuton ide për kryerjen e matjeve në situate të ndryshme. | | **Fjalët kyçe:** Burim fillestar i energjisë, elektricitet, lëndë djegëse. | |
| **Burimet:** Top, libra, tullumbace, fletë A4, tabak kartoni (për ndërtimin e posterit), gërshërë, letër me ngjyrë, ngjitës. | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në lëndën e biologjisë për zinxhirin ushqimor. | |
| **Metodologjia dhe veprimtaritë e nxënësve** | | | |
| *Jemi në garë*  \* Nxënësit të ndarë në grupe rendisin brenda 3 minutash disa veprimtari që kryejnë në jetën e përditshme në një fletë A4. Çfarë na duhet për t’i kryer këto veprimtari? Secili grup lexon përgjigjet, më pas bëhet vlerësimi (me pikë) i tyre. Për këtë ngrini një juri me 3-4 nxënës.  \* Nga e merr energjinë njeriu për të kryer aktivitetin e tij të përditshëm? Secili grup përsëri për 3 minuta shkruan argumentet e tij. Diskutohen ato së bashku dhe bëhet vlerësimi.  \* Pyetja në vazhdim: Renditni burime të tjera energjie që ne përdorim në jetën e përditshme (koha 3 min.). Diskutohet rreth tyre. Evidentohet elektriciteti  dhe lëndët djegëse. Njihen nxënësit me njësinë matëse të energjisë dhe shumëfishin e saj.  \* Secili grup punon ushtrimin 1 në faqen 13 te fletorja e punës; koha 3 min. Diskutohet, jepen pikët.  \* Së fundi, grupet bëjnë një përmbledhje: çfarë mësuan në këtë orë mësimi? Diskutohet se cili grup bëri përmbledhjen më të saktë dhe më të shkurtër,  bëhet vlerësimi. Në fund të kësaj gare mbledhin pikët për secilin grup, shpallen fituesit.  *Veprimtari praktike 11: Furnizimi me karburant i banesave*  Nxënësit diskutojnë të ndarë në grupe për mënyrën e furnizimit me energji në mjedise pune apo banimi.  • Ku ndodhen pikat e furnizimit të karburantit në vendbanimin tuaj? Si mbërrin karburanti atje?  • A duhet të ketë pika të furnizimit me karburant pranë banesave?  • Çfarë karburanti përdorni në shtëpinë tuaj për ngrohje ose për gatim?  • Jepni një ide për mënyrën e furnizimit të banesave me gaz ose me ndonjë lëndë tjetër djegëse.  Nxënësit ilustrojnë idenë e tyre nëpërmjet një skice të thjeshtë në një ﬂetë A4. Më pas ndërtojnë një poster ku modelojnë lagjen e tyre (përdorin letra me ngjyrë për ndërtesat dhe tubacionet e karburantit që i furnizojnë ato). Për ndërtimin e posterit mund të punohet në dyshe me shokun e bankës (në vend të posterit mund të ndërtohet një maket të thjeshtë).  Nxirren përfundimet e punës. | | | |
| **Vlerësimi**: Në këtë orë mësimi, secili nga nxënësit e grupit fitues mund të vlerësohet me notë të përbashkët, ose individualisht (80% me 20%).  Nxënësit vlerësohen gjithashtu për punën praktike, saktësinë dhe estetikën e ndërtimit të posterit për furnizimin me karburant të banesave.  **Detyrat dhe puna e pavarur:** Ushtrimet 2-4 në faqen 13 në fletoren e punës. | | | |