**PLANIFIKIMI I ORËS MËSIMORE nr. 11 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 11 Projekt: Hija e trupit tim në stinë të ndryshme të vitit | | **Situata e të nxënit:** Një shok ose i afërm na fotografon hijen e trupit në një ditë me diell. Sa është gjatësia e saj? | |
|  | | | |
| **Rezultatet e të nxënit të kompetencave të fushës sipas temës mësimore**  **Projekt: Hija e një trupi në stinë të ndryshme të vitit (2 x 45 min.)**  Nxënësi/ja:   * zgjedh mënyrat, mjetet, kohën , vendin e përshtatshëm për realizimin e * një detyre; * bën foto dhe matje; * ruan informacionin e mbledhur për të bërë më pas krahasime me të; * nxjerr përfundime bazuar në njohuritë dhe të kuptuarit shkencor. | | **Fjalët kyçe:** gjatësi e hijes, trajektore e diellit në kupën qiellore. | |
| **Burimet:** celular ose aparat fotografik, foto të hijes, spango, metër. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| *Ora e parë*  Kjo fotografi duhet bërë në një ditë me diell, prandaj duhet parë parashikimi i motit.  Fotografia duhet bërë javën e tretë ose të katërt të muajit janar (në varësi të motit).  U rikujtohen nxënësve (një orë më parë) mjetet që do të përdoren, teknikat, rregullat:  - është e rëndësishme të shënohet ora në të cilën është bërë fotografi e parë, sepse po në të njëjtën orë do të bëhen edhe fotografitë e radhës (p.sh.: 1200 në mesditë);  - matet fillimisht me spango gjatësia e hijes e më pas me metër.  - shoku (personi) që do t’u bëjë fotografinë duhet të qëndrojë pingul me hijen tuaj.  Secili nxënës bën foton e tij në oborrin e shkollës ose të shtëpisë dhe më pas e printon atë në një fletë A4.  Gjatësia e hijes shënohet në fletën e formatit ku është projektuar fotoja.  *Ora e dytë*  Secili nxënës, në mënyrë individuale prezanton punën e tij, tregon orën dhe gjatësinë e hijes.  Krahasohet gjatësia e hijes në foton e dytë më të parën.  Diskutohet përse kjo gjatësi ndryshon.  Si është rruga (trajektorja) që bën Dielli në kupën qiellore, në krahasim me atë të muajit tetor, më e gjatë apo më e shkurtër?  Fotografia ruhet në dosjen e secilit nxënës, sepse do të krahasohet me dy të tjerat. | | | |
| **Vlerësimi** Nxënësit vlerësohen në mënyrë individuale për saktësinë e realizimit të fotografisë sipas rregullave të vendosura, estetikën e paraqitjes së saj dhe zbatimin e afatit kohor. | | | |