**PLANIFIKIMI I ORËS MËSIMORE nr. 7 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 7. Përçimi i energjisë  Veprimtari praktike 16: Përçimi i energjisë | | **Situata e të nxënit:** Pajisjet elektrike që kemi në shtëpi funksionojnë kur  në to kalon rrymë elektrike, e cila vjen në shtëpitë tona nëpërmjet rrjetit  elektrik. Pra, linjat elektrike na furnizojnë me energji elektrike ose themi  shpërndajnë energji elektrike. Po një sobë e ndezur çfarë shpërndan në  dhomë? | |
|  | | | |
| **Rezultatet e të nxënit të kompetencave të fushës sipas temës mësimore**  **Përçimi i energjisë**  Nxënësi/ja:   * tregon se energjia mund të përçohet nga një trup në një tjetër; * evidenton mënyrat e përçimit të energjisë dhe i analizon ato; * përdor shembuj dhe argumente për të vërtetuar idetë e tij.   **Veprimtari praktike 16: Përçimi i energjisë**  Nxënësi/ja:   * zgjedh pajisjet që do të përdorë për të bërë demonstrimet përkatëse; * provon funksionimin e tyre; * bën krahasime dhe shpjegime të fakteve duke u bazuar në njohuritë dhe të kuptuarit shkencor. | | **Fjalët kyçe:** Laptop, projektor, llambë me filament, ngrohëse, makinë lodër me bateri, zile, diapazon etj. | |
| **Burimet:** Laptop, projektor, llambë me filament, ngrohëse, makinë lodër me bateri, zile, diapazon etj., pajisje (mjete) të zgjedhura nga vetë nxënësit për paraqitjen e mënyrave të ndryshme të përçimit të energjisë. | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në Dituri për energjinë dhe mënyrat e përçimit të saj. | |
| **Metodologjia dhe veprimtaritë e nxënësve** | | | |
| *Rrjeti i diskutimit*  \* Ndahet klasa në katër grupe dhe secili prej tyre do ta kryej këtë detyrë nëpërmjet shembujve dhe argumentimit (koha 7 minuta).  - Grupi i parë do të tregojë se rryma elektrike (elektriciteti) shpërndan energji duke treguar pajisje të ndryshme që punojnë me rrymë elektrike qoftë dhe  bateri. Të shpjegojë si vjen rryma elektrike te këto pajisje, për të konkluduar se elektriciteti përçon energji.  - Grupi i dytë do të tregojë se një trup i ngrohtë shpërndan energji duke përmendur trupa ose pajisje të ndryshme.  - Grupi i tretë tregon se një trup shumë i ngrohtë shpërndan dritë, për këtë emërton trupa të tillë, shpjegon gjithashtu çfarë shpërndajnë ato përveç  nxehtësisë.  - Grupi i katërt tregon se goditja e një daulle, një këngëtare etj., shpërndajnë tinguj. Shpjegon gjithashtu si shpërndahet tingulli.  *Punë në grupe*  Nxënësit qëndrojnë përsëri të ndarë në grupe.  Bëjnë disa eksperimente të thjeshta me mjete dhe modele të ndryshme, që tregojnë mënyra të përçimit të energjisë. Për secilin rast, përcaktojnë  nëse përçimi bëhet nëpërmjet:  • elektricitetit;  • rrezatimit (termik dhe të dritës);  • tingullit.  Nxirren përfundime rreth mënyrave të tejçimit të energjisë. | | | |
| **Vlerësimi**: Në këtë orë mësimi, nxënësit vlerësohen për pjesëmarrjen në diskutim, saktësinë dhe shkathtësinë në përgjigje, argumentet e mjetet e përdorura për të treguar mënyrat e përçimit të energjisë.  **Detyrat dhe puna e pavarur:** Ushtrimet 1-7 në faqen 20 në fletoren e punës. | | | |