**PLANIFIKIMI I ORËS MËSIMORE nr. 8 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 8 Energjia ndryshon formë  Veprimtari praktike 17: Ndërtojmë një poster “Energjia ndryshon formë” | | **Situata e të nxënit:** Ndezim radion, prej saj del një tingull. Në radio shkon  energji elektrike dhe del energji e tingullit. A ka ndodhur në këtë rast një  ndryshim i energjisë? | |
| **Rezultatet e të nxënit të kompetencave të fushës sipas temës mësimore**  **Përçimi i energjisë**  Nxënësi/ja:   * tregon se gjatë përçimit energjia mund të ndryshojë formë; * emërton format e energjisë para dhe pas ndryshimit; * analizon situata të ndryshme për të përcaktuar ndryshimin e energjisë; * vizaton diagramin që paraqet ndryshimin e energjisë.   **Veprimtari praktike 17: Ndërtojmë një poster “Energjia ndryshon formë”**  Nxënësi/ja:   * mbledh fotograﬁ dhe modele për të dhënë shpjegime nëpërmjet tyre; * analizon situata duke u mbështetur në njohuritë dhe të kuptuarit shkencor; * bën krahasime dhe shpjegime të fakteve duke u bazuar në njohuritë dhe të kuptuarit shkencor.   **V.prak 16: Përçimi i energjisë**  Nxënësi/ja:  • zgjedh pajisjet që do të përdorë për të bërë demonstrimet përkatëse;  • provon funksionimin e tyre;  • bën krahasime dhe shpjegime të fakteve duke u bazuar në njohuritë dhe të  kuptuarit shkencor; | | **Fjalët kyçe:** Shndërrim energjie | |
| **Burimet:** Laptop, projektor, llambë me filament, ngrohëse, makinë lodër me bateri, foto, top etj.; tabakë kartoni, fotografi, fletë formati A4 (për shiritat e diagramit), gërshërë, ngjitës, mjete dhe pajisje të zgjedhura nga vetë nxënësit për të paraqitur format e shndërrimit të energjisë. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| *Mendo-puno në dyshe-diskuto*  \*Rikujtojmë çfarë kemi thënë për energjinë:  - Çdo veprimtari, që të kryhet, kërkon energji.  Iu kërkohet nxënësve të renditin në fletore llojet e energjisë që njohin dhe trupat që i zotërojnë ato. Më pas i diskutojnë së bashku.  - Energjia ruhet dhe përçohet në mënyra të ndryshme.  Nxënësit tregojnë mënyrat e përçimit të energjisë, duke i argumentuar ato me shembuj të ndryshëm.  \* Punohet në dyshe veprimtaria 2.7A te libri i nxënësit në faqen 36. Çdo dyshe, pasi sheh figurën, mendon rreth pyetjeve të shënuara e më pas ato diskutojnë së bashku duke treguar se: Kur treni ndodhet lart ai zotëron energji të lartësisë, gjatë zbritjes ai zotëron energji të lartësisë dhe lëvizjes por, energjia e lartësisë është zvogëluar, kur ai frenon energjia e lëvizjes shndërrohet në nxehtësi. Evidentohen ndryshimet e energjisë.  \* Ndezim radion, prej saj del një tingull. Në radio shkon energji elektrike dhe del energji e tingullit. A ka ndodhur një ndryshim i energjisë? Diskutohet  rreth situatës. Ndezim televizorin, nga ai del tingull dhe dritë. Çfarë ndryshimi energjie ka ndodhur në këtë rast? Diskutohet rreth situatës, evidentohen  ndryshimet e energjisë.  \* Punohet në dyshe rubrika “Pyetje dhe detyra” (ushtrimet 2 dhe 3) te libri i nxënësit në faqen 37. Më pas diskutohet. Te detyra 2 kihet parasysh se gjatë ecjes së veturës lind forca e fërkimit të veturës me rrugën, fërkimi me ajrin dhe fërkimi në pjesët e brendshme lëvizëse të saj, prandaj energjia kimike e lëndës djegëse shndërrohet në energji kinetike të veturës dhe nxehtësi të rrotave, akseve e pjesëve të tjera lëvizëse të saj.  \* Në përforcim të asaj që mësuan, nxënësve u kërkohet të japin vetë shembuj të ndryshimit të energjisë.  Për këtë bazohuni në veprimtaria 2.7B te libri i nxënësit në faqen 37. Ajo punohet në dyshe dhe më pas diskutohet.  Veprimtari praktike 17: Ndërtojmë një poster “Energjia ndryshon formë”.  Kryerja e punës  1. Nxënësit kanë marrë fotografi të ndryshme, të cilat tregojnë shndërrime të energjisë. Për secilën prej tyre:  • emërtojnë format e energjisë para dhe pas ndryshimit;  • vizatojnë një diagram për të paraqitur ndryshimin e energjisë.  2. Ndërtojnë një poster me fotograﬁtë dhe diagramin e shndërrimit të energjisë, poshtë secilës prej tyre (për këtë punoni në dyshe me shokun e bankës). (Ruajnë diagramin për veprimtarinë pasardhëse).  3. Diskutojnë dhe vlerësojnë punët e njëri-tjetrin.  4. Në këtë veprimtari, përveç ndërtimit të posterit, nxënësit mund të paraqesin mjete dhe pajisje të ndryshme, për të treguar shndërrime të energjisë nga një formë në një tjetër. | | | |
| **Vlerësimi**: Në këtë orë mësimi, nxënësit vlerësohen për punën e bërë në dyshe për të treguar shndërrimet e energjisë për të gjitha situatat e diskutuara,  për saktësinë e vizatimit të diagramit të ndryshimit të energjisë, posterit, saktësinë dhe shkathtësinë në përgjigje.  **Detyrat dhe puna e pavarur:** Ushtrimet 1-3 në faqet 22-23 në fletoren e punës. | | | |