**PLANIFIKIMI I ORËS MËSIMORE nr. 1 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 1. Dita dhe nata | | **Situata e të nxënit:** Një nxënës qëndron ulur në një stol në mesin e klasës (duke përfaqësuar Tokën), të tjerët qëndrojnë në pozicione të ndryshme rreth karriges. Njëri prej tyre përfaqëson Diellin, kurse të tjerët përfaqësojnë yjet. Mësuesi/ja rrotullon karrigen për djathtas. Nxënësi “Tokë” përshkruan se çfarë sheh. | |
|  | | | |
| **Rezultatet e të nxënit të kompetencave të fushës sipas temës mësimore**  **Dita dhe nata**  Nxënësi/ja:   * përshkruan pamjen e qiellit ditën dhe natën; * tregon ç’është boshti i rrotullimit të Tokës dhe kahun e rrotullimit ditor të saj; * njeh modele, i krahason ato për të treguar cili prej tyre është i gabuar; * shpjegon formimin e ditë-natës. | | **Fjalët kyçe:** Astronom, boshti i Tokës | |
| **Burimet:** Foto të qiellit ditën dhe natën, model i Tokës (glob). | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra nga gjeografia dhe dituria e natyrës për ditë-natën. | |
| **Metodologjia dhe veprimtaritë e nxënësve** | | | |
| *Stuhi mendimesh*  \* U kërkohet nxënësve të përshkruajnë pamjen e qiellit ditën dhe natën. Pas kësaj u tregohet se njerëzit e kanë studiuar qiellin që në lashtësi; shkencëtarët që studiojnë hapësirën quhen *astronomë*.  Shtrohet pyetja: Pse kemi ditë dhe natë?  Nxënësit japin mendime të ndryshme, bëjnë shpjegime bazuar në njohuritë që kanë nga Gjeografia dhe Dituria e natyrës për boshtin e Tokës apo  rrotullimin ditor të saj, vizatojnë një model të vendosjes së Tokës kundrejt Diellit. Për këtë përdorin globin me bosht rrotullimi që kanë për lëndën e  Gjeografisë, mund edhe të sjellin nxënësit një të tillë.  Pyeten nxënësit nëse kanë informacion për modelin e vjetër të Tokës si të palëvizshme në hapësirë, i cili mendohej si i vërtetë deri rreth viteve 1500. Më pas bëhet krahasimi i dy modeleve, jepen shpjegime për arsyet e pranimit, për kaq shumë vite, të Tokës si të palëvizshme.  *Lojë me role*  \* Për ta kuptuar sa më qartë rrotullimin ditor të Tokës, lëvizjen e Diellit gjatë ditës nga lindja në perëndim e po kështu e yjeve natën, kryhet veprimtaria  3.1 në faqen 43 te libri i nxënësit. Një nxënës qëndron ulur në një stol në mesin e klasës (duke përfaqësuar Tokën), të tjerët qëndrojnë në pozicione të  ndryshme rreth karriges. Njëri prej tyre përfaqëson Diellin, kurse të tjerët përfaqësojnë yjet. Mësuesi/ja rrotullon karrigen për djathtas, nxënësi “Tokë”  përshkruan se çfarë sheh (në lidhje me objektet e klasës). Bëhet një diskutim se çfarë do të shihte ai nëse karrigia do të rrotullohej për majtas.  *Punë në dyshe*  *\** Punohet rubrika “Pyetje dhe detyra” (ushtrimet 3 dhe 4) në faqen 43 te libri i nxënësit, diskutohet rreth tyre. Nxënësve u kërkohet gjithashtu të bëjnë një përmbledhje në fletoren e klasës rreth asaj që mësuan në orën e mësimit. | | | |
| **Vlerësimi**: Nxënësit vlerësohen për saktësinë e shpjegimeve dhënë për formimin e ditë-natës, për shkathtësinë dhe saktësinë e përcaktimit të kahut të lëvizjes së diellit apo yjeve në qiell, gjatë veprimtarisë praktike, si dhe për punën e bërë në dyshe te rubrika “Pyetje dhe detyra” dhe përmbledhja për  orën e mësimit.  **Detyrat dhe puna e pavarur:** Nxënësve mund t’i jepni si detyrë shtëpie ushtrimet 1-3 te fletorja e punës në faqen 26.  Materiale për orën e ardhshme: Foto nga pamja e qiellit natën në orë të ndryshme për të evidentuar lëvizjen e yjeve dhe Hënës nga lindja në perëndim. | | | |