**PLANIFIKIMI I ORËS MËSIMORE nr. 2 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 2 Qielli i yjëzuar.  Veprimtari praktike 19: Toka në orbitën e saj | | **Situata e të nxënit:** Tregohen në projeksion ose foto modele të ndryshme yjësish. Shtrohet pyetja: si janë format e tyre a ngjasojnë ato? | |
| **Rezultatet e të nxënit të kompetencave të fushës sipas temës mësimore**  **Dita dhe nata**  Nxënësi/ja:   * përshkruan lëvizjen e Tokës rrotull Diellit dhe kohën që i duhet për ta bërë këtë lëvizje; * përcakton ç’janë yjësitë; * evidenton faktin se në kohë të ndryshme të vitit shohin yjësi të ndryshme; * mbledh informacione apo foto, për të bërë përshkrime e ndërtuar modele.   **Veprimtari praktike 19: Toka në orbitën e saj**  Nxënësi/ja:   * mbledh informacione, fotograﬁ për të bërë përshkrime e ndërtuar modele; * bën krahasime dhe shpjegime duke u bazuar në njohuritë dhe të kuptuarit shkencor; * provon funksionimin e modelit dhe pranon vërtetësinë e tij. | | **Fjalët kyçe:** Yjësi (konstelacione), orbita e Tokës. | |
| **Burimet:** Foto, projektor, laptop, video, modele yjësish (të fotokopjuara), llambë e madhe ose top i madh, top i vogël, spango 2 m, ngjitës. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| *Diskutojmë së bashku*  \* Po të vrojtojmë qiellin në një natë pa re, përveç Hënës vëreni dhe yjet. A e ndryshon Hëna pozicionin në qiell gjatë natës? Po yjet? Cili është kahu i lëvizjes së Hënës? Po yjeve? Dëgjohen diskutimet e nxënësve dhe më pas evidentohet fakti se ato lëvizin nga lindja në perëndim, për shkak të rrotullimit  ditor të Tokës rreth boshtit të saj nga perëndimi në lindje. Pse disa yje ndritin më shumë se të tjerët? Nxënësit japin mendimet e tyre, ju i plotësoni ato  duke treguar për përmasat dhe shkëlqimin e ndryshëm të yjeve.  *Vrojtojmë-analizojmë-diskutojmë*  \* Shfaqen në projeksion ose tregohen foto yjësish të ndryshme (siç i keni të treguara më poshtë). Ju tregohet nxënësve ç’janë yjësitë ose konstelacionet.  Diskutohet për format e tyre, nëse kanë ngjashmëri apo jo, a ndriçojnë të gjithë njëlloj? Secili prej nxënësve gjen yjësinë e horoskopit të tij, japin  mendime për emërtimet e tyre etj..  *Punë në dyshe*  \* Nxënësit punojnë dhe më pas diskutojnë detyrën 3 te rubrika “Pyetje dhe detyra” në faqen 45 te libri i nxënësi, duke treguar arsye të ndryshme pse yjësia Orion nuk duket në qiell në muajin korrik. Plotësohen dhe saktësohen mendimet e tyre duke theksuar se në kohë të ndryshme të vitit ne shohim yjësi të ndryshme në qiell, për shkak të lëvizjes vjetore të Tokës rreth Diellit. Tregohet gjithashtu çfarë është orbita (trajektorja vjetore) e Tokës.  Sqarohet gjithashtu se disa yjësi si Arusha e Madhe apo Arusha e Vogël shihen gjatë gjithë vitit në qiell, por në pozicione të ndryshme, për shkak të  rrotullimit vjetor të Tokës. Së fundi duhet theksuar se pavarësisht ndryshimit të pozicioneve të yjeve gjatë vitit, pozicioni i tyre nga viti në vit mbetet i njëjtë.  *Punë individuale*  \* Nxënësit punojnë ushtrimet 1 dhe 2 në faqen 27 te fletorja e punës, më pas diskutojnë së bashku.  **Veprimtari praktike 19: Toka në orbitën e saj**  Në këtë veprimtari do të paraqesin të gjithë së bashku modelin e lëvizjes së Tokës në orbitën e saj rreth Diellit.  1. Nxënësit bëjnë disa modele yjësish.  2. Në pika të ndryshme të sipërfaqes së Tokës, forma e një yjësie duket e ndryshme.  3. Vendoset në qendër të klasës një top ose llambë të madhe, që do të përfaqësojë Diellin.  4. Përdoret një top të vogël, i cili do të përfaqësojë Tokën. Me shkumës ose me spango nxënësit bëjnë në dysheme një rreth me diametër thuajse dy  metra, në qendrën e të cilit do të jetë “Dielli”. Ky rreth përfaqëson orbitën e Tokës rreth Diellit. Shënohet pozicioni i Tokës në muajin janar dhe në korrik.  5. Ngjiten në faqet e mureve të klasës modelet e yjësive të krijuara më parë.  6. Topi i vogël “Toka” lëvizet rreth orbitës së saj. Gjatë kësaj lëvizjeje bëhet kujdes që “Dielli” të jetë pas shpine. (Në këtë mënyrë do të jemi në anën e Tokës ku është natë). Shënohen yjet që mund të shihen në kohë të ndryshme të vitit.  Nxirren përfundimet e punës. | | | |
| **Vlerësimi**: Nxënësit vlerësohen për materialet e sjella si: foto e video, të yjeve dhe Hënës, të bëra në orë të ndryshme të natës, shpjegimin e lëvizjes së tyre, punën individuale për vizatimin e yjësisë së horoskopit të tyre, të qenit aktiv gjatë punës praktike si dhe saktësisë dhe shkathtësisë në përgjigje.  **Detyrat dhe puna e pavarur:** Nxënësve u jepet si detyrë të vizatojnë disa modele yjësish p.sh. secili vizaton yjësinë e horoskopit të tij. Për këtë, të  bazohen në ndonjë libër shkencor me pamje të Yjësive, ose foto të marra nga interneti, si dhe ushtrimet 3-4 në faqen 28.  Një grup tjetër nxënësish kanë si detyrë të marrin foto, informacione për planetët, kometat, meteorët, asteroidet (informacion paraprak për orën e  ardhshme). | | | |