**PLANIFIKIMI I ORËS MËSIMORE nr. 4 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 4 Vrojtimi i yjeve dhe planetëve  Veprimtari praktike 21: Shëmbëllimi i Diellit | | **Situata e të nxënit:** Nëse jemi jashtë në rrugë, nata është pa hënë dhe dritat e rrugës janë të fikura, ju nuk mund të shikoni asgjë. Ditën shihni gjithçka, sepse na ndriçon dielli. Atëherë, po Hënën, planetët dhe yjet, si i shihni natën? | |
|  | | | |
| **Rezultatet e të nxënit të kompetencave të fushës sipas temës mësimore** **Vrojtimi i yjeve dhe planetëve**  Nxënësi/ja:   * tregon ç’janë yjet dhe se Dielli është gjithashtu një yll; * jep informacion rreth temperaturës së yjeve në sipërfaqe dhe në brendësi të tyre; * bën krahasime dhe shpjegime të fakteve duke përdorur njohuritë dhe të kuptuarit shkencor. * mbledh të dhëna dhe informacione për të plotësuar njohuritë; * vizaton figura dhe modele për të dhënë shpjegime nëpërmjet tyre.   **Veprimtari praktike 21: Shëmbëllimi i Diellit**  Nxënësi/ja:   * ndërton mjete të thjeshta dhe bën vrojtime nëpërmjet tyre; * provon funksionimin e mjetit për të përftuar shëmbëllimin e Diellit; * bën shpjegime duke u bazuar në njohuritë dhe të kuptuarit shkencor.   **V.prak 17: Ndërtojmë një poster “Energjia ndryshon formë”**  Nxënësi/ja:  • mbledh fotograﬁ dhe modele për të dhënë shpjegime nëpërmjet tyre;  • analizon situata duke u mbështetur në njohuritë dhe të kuptuarit shkencor;  • bën krahasime dhe shpjegime të fakteve duke u bazuar në njohuritë dhe të  kuptuarit shkencor.  **V.prak 16: Përçimi i energjisë**  Nxënësi/ja:  • zgjedh pajisjet që do të përdorë për të bërë demonstrimet përkatëse;  • provon funksionimin e tyre;  • bën krahasime dhe shpjegime të fakteve duke u bazuar në njohuritë dhe të  kuptuarit shkencor; | | **Fjalët kyçe:** Trup i zjarrtë, burmë drite, pasqyrim. | |
| **Burimet:** Foto, revista, video, projektor, laptop, fleta formati, tuba prej kartoni, me gjatësi rreth 20 cm dhe diametër 7-8 cm, letër e errët, letër dylli, gjilpërë, gërshërë, ngjitës. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| *Diskutojmë së bashku*  \* Pyeten nxënësit çfarë dinë për yjet, përbërjen, përmasat e tyre. Plotësohen dhe saktësohen më pas mendimet e tyre duke dhënë më shumë informacion,  si p.sh. rreth temperaturës në sipërfaqe dhe brendësi të yjeve.  \* Në vijim shtroni pyetjet: A është Dielli një yll? Nëse po, pse duket më i madh e i ndritshëm se yjet e tjerë? Pas diskutimit u tregohet nxënësve se Dielli  nuk duhet parë drejtpërdrejt, sepse drita e tij mund t’i verbojë. Astronomët nuk e shohin kurrë Diellin drejtpërdrejt, ata përdorin teleskop të posaçëm për  ta fotografuar atë. Mbi sipërfaqen e tij, shpeshherë, mund të shihen shpërthime gjigante të gazeve të nxehta.  \* Si i shohim planetët? Nxënësit diskutojnë, japin mendime, vizatojnë figura dhe modele për të dhënë shpjegimet e tyre. Plotësohen dhe saktësohen  shpjegimet e tyre duke përdorur dhe foton e librit të nxënësit në faqen 49.  *Punë në dyshe*  Nxënësit punojnë në dyshe ushtrimet 1, 2 dhe 3 të rubrikës “Pyetje dhe detyra” në faqet 48-49 te libri i nxënësit. Diskutohet rreth tyre dhe nxënësit korrigjojnë njëri-tjetrin.  **Veprimtari praktike 21: Shëmbëllimi i Diellit**  Vëzhgimi i Diellit me sy të lirë është i dëmshëm për sytë. Prandaj, për të përftuar shëmbëllimin e tij, ndërtohet një mjet i  thjeshtë.  1. Ndërtohen dy tuba të trashë me karton, të cilët mund të rrëshqasin brenda njëri-tjetrit (pothuaj ngjitur).  2. Ngjitet një copë letre të errët në njërin nga fundet e tubit më të madh prej kartoni.  3. Në njërin nga fundet e tubit të vogël, ngjitet një ﬂetë letre prej dylli (ky do të jetë ekrani për projektim).  4. Në mes të letrës së errët hapet një vrimë të vogël me gjilpërë.  5. Drejtohet tubi me vrimën e hapur nga ana e Diellit. Rrëshqitet tubi i vogël brenda tubit të madh, derisa të shihet një qark i ndritshëm në ekran. Ky  është shëmbëllimi i “Diellit”. Drita nga “Dielli” kalon nëpër vrimën e vogël, duke krijuar kështu shëmbëllimin në ekran.  Nxirren përfundimet e punës. | | | |
| **Vlerësimi**: Nxënësit vlerësohen për pjesëmarrjen në diskutim, saktësinë dhe shkathtësinë e dhënies së mendimeve, për saktësinë e vizatimit të modeleve  dhe shpjegimet e bëra nëpërmjet tyre, për punën e bërë në dyshe te detyrat e rubrikës “Pyetje dhe detyra”.  Vlerësohen gjithashtu për ndërtimin e mjetit, që vrojtojnë diellin, saktësinë në funksionim dhe estetikën e paraqitjes.  **Detyrat dhe puna e pavarur:** Ushtrimet 1 dhe 2 në faqen 30 në fletoren e punës. | | | |