**PLANIFIKIMI I ORËS MËSIMORE nr. 5 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 5 Hëna dhe fazat e saj  Veprimtari praktike 22: Modeli i Hënës | | **Situata e të nxënit:** Në modelin e përdorur në punën praktike “Planeti në një kuti”, nxënësit hapin dhe tri çarje të tjera (nga një në secilën faqe), topi brenda në kuti paraqet Hënën. Nxënësit vrojtojnë te secila çarje dhe  Përshkruajnë se çfarë shikojnë. A është e njëjta pamje? | |
|  | | | |
| **Rezultatet e të nxënit të kompetencave të fushës sipas temës mësimore**  **Hëna dhe fazat e saj**  Nxënësi/ja:   * evidenton faktin se Hëna rrotullohet rrotull Tokës për rreth 30 ditë; * vizaton pamjen e Hënës në ditë të ndryshme; * tregon nëpërmjet një skice si e shohim Hënën dhe trupa të tjerë; * jep shpjegime nëpërmjet figurave dhe modele duke përdorur njohuritë dhe të kuptuarit shkencor.   **Veprimtari praktike 22: Modeli i Hënës**  Nxënësi/ja:   * ndërton modele të thjeshta dhe bën vrojtime nëpërmjet tyre; * vizaton ﬁgura duke u bazuar në vrojtimet e kryera; * bën përshkrime dhe jep shpjegime duke u mbështetur në njohuritë dhe të kuptuarit shkencor. | | **Fjalët kyçe:** Fazat e Hënës, Hënë e plotë, Hënë e re. | |
| **Burimet:** Modeli “Planeti në një kuti” (i përdorur në punën praktike të  mëparshme), foto, revista, video, projektor, laptop, fleta formati, kuti kartoni, top pingpongu, elektrik dore, spango, ngjitës, gërshërë. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| *Stuhi mendimesh*  \* Nxënësit tregojnë foto të ndryshme të Hënës në ditë të ndryshme. Diskutohet rreth tyre, emërtohen pamjet e saj “fazat e hënës”. Tregohet në cilën foto  kemi “Hënë të plotë”, në cilën “Hënë të re”. Diskutohet rreth pyetjes: Përse Hëna shfaq pamje të ndryshme në ditë të ndryshme? Për këtë kryeni  **eksperimentin**: Në modelin e përdorur në punën praktike të mëparshme, “Planeti në një kuti”, nxënësit hapin dhe tri çarje të tjera (nga një në secilën  faqe), topi brenda në kuti paraqet Hënën. Nxënësit vrojtojnë te secila çarje dhe përshkruajnë se çfarë shikojnë. Është e njëjta pamje? Vizatojnë më pas  pamjen e Hënës në secilin rast në fletë formati ose fletore. Bëjnë një analogji: ashtu siç ndryshon pamja e hënës në kuti, nëse atë e shohim ne faqe  (kënde) të ndryshme dhe Hëna në qiell gjatë rrotullimit rreth Tokës, do të shihet në kënde të ndryshme nga banorët e Tokës. Në përfundim të këtij  diskutimi evidentohet faktin se Hëna rrotullohet rrotull Tokës për rreth 30 ditë.  \* Si e shohim Hënën, kur ajo është një trup i ftohtë dhe pa dritë?  Nxënësit japin mendime të ndryshme për këtë, bëjnë skica dhe në fund konkludohet: Hëna shihet, për shkak se ajo pasqyron dritën e Diellit. Bëjnë një skicë të thjeshtë në fletore si figura e librit në faqen 49.  Veprimtari praktike 22: Modeli i Hënës  1. Brenda një kutie kartoni, nxënësit varin një top (me spango dhe ngjitës), i cili paraqet “Hënën”. Në një nga faqet anësore të kutisë hapin një vrimë, përmes së cilës do të bëjnë dritë me një elektrik dore. Elektriku paraqet “Diellin”.  2. Për të parë se çfarë duket brenda kutisë, hapet nga një vrimë në secilën faqe anësore.  3. Ndizet elektrikun, në mënyrë që ai të ndriçojë njërën anë të topit. Vrojtohet përmes vrimës së parë. Nxënësit përshkruajnë çfarë shikojnë.  4. Vrojtojnë nëpërmjet çdo vrime. Si duket topi i vrojtuar nga secila prej tyre? Mbajnë shënime.  5. Paraqesin me anë të një skice pamjen e topit të vrojtuar nga çdo vrimë. A janë të njëjta këto pamje? Shpjegojnë përgjigjen e tyre.  6. Ngjyrosin pjesën e “Hënës” që shihet nga secila vrimë.  Nxjerrin përfundimet e punës. | | | |
| **Vlerësimi**: Nxënësit vlerësohen për punën e bërë në grup gjatë eksperimentit me modelin e një Hëne në kuti, pjesëmarrjen në diskutim, saktësinë dhe shkathtësinë e dhënies së mendimeve në shpjegimin e fazave të Hënës, për saktësinë e vizatimit të fazave të Hënës dhe pasqyrimit të dritës që ajo apo trupa të tjerë marrin nga Dielli.  **Detyrat dhe puna e pavarur:** Ushtrimet 1-5 në faqen 31 në fletoren e punës. | | | |