**PLANIFIKIMI I ORËS MËSIMORE nr. 6 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 6 Eklipset  Një revolucion në astronomi | | **Situata e të nxënit:** Sot, të gjithë e dimë se Toka rrotullohet rreth Diellit. Kur e zbuluan shkencëtarët këtë fakt? Që në lashtësi është ditur kjo gjë apo u zbulua më vonë? | |
|  | | | |
| **Rezultatet e të nxënit të kompetencave të fushës sipas temës mësimore**  **Eklipset**  Nxënësi/ja:   * tregon se çfarë janë eklipset; pse ndodhin ato; llojet e tyre; * i paraqet ato nëpërmjet vizatimit; * tregon foto, video me pamje nga eklipset dhe jep shpjegime nëpërmjet tyre.   **Një revolucion në astronomi**  Nxënësi/ja:   * përcakton vendndodhjen e Tokës sipas modelit gjeocentrik dhe atij * heliocentrik; * vizaton dy modelet, bën krahasime si dhe gjen dallimin midis tyre; * tregon rreth astronomëve Nikolla Koperniku, Galileo Galilei dhe zbulimeve të tyre; * analizon vështirësitë që ndeshën astronomët, për shpjegimin e lëvizjes së planetëve me modelin gjeocentrik; | | **Fjalët kyçe:** Eklips i Diellit, eklips i Hënës,modeli gjeocentrik, modeli heliocentrik, stinët | |
| **Burimet:** Foto, video, revista shkencore, fletë formati, laptop, projektor, bllok shënimesh, informacione të marra nga interneti. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| *Diskutojmë së bashku*  Shtrohen pyetjet: Çfarë janë eklipset? Keni parë ndonjë eklips real? Po në video?  Pse ndodhin ato? Si vendoset Dielli, Toka dhe Hëna në rastin e këtyre dukurive?  Sa llojesh janë eklipset?  Nxënësit diskutojnë, plotësojnë njëri-tjetrin, tregojnë foto, video, informacione të ndryshme, ndërkohë evidentohen përgjigjet e sakta.  *Punë në dyshe*  Nxënësit vizatojnë (me vizore) eklipsin e diellit dhe të hënës në fletore. Kontrollojnë punën e njëri-tjetrit.  **Një revolucion në astronomi**  *Diskutojmë së bashku*  \* Të gjithë e dimë sot se Toka rrotullohet rreth Diellit. Kur e zbuluan shkencëtarët këtë fakt? Që në lashtësi është ditur kjo gjë apo u zbulua më vonë?  Nxënësit diskutojnë rreth informacionit që kanë dhe më pas mendimet e tyre plotësohen duke treguar se rreth 1500 vjet sundoi modeli gjeocentrik  planetar, me Tokën në qendër dhe të palëvizshme. Tregohen foto të këtij modeli në projektor. Më 1510, për shkak të pikëpyetjeve që lindnin në lëvizjen e planetëve, Nikolla Koperniku hodhi idenë e sistemit heliocentrik me Diellin në qendër dhe Tokën të lëvizshme. Tregohet se më pas Galileo Galilei, Njutoni e Kepleri i përforcuan idetë e Kopernikut. Lexohen kuriozitete dhe fakte rreth dy modeleve.  *Lojë me role*  \* Si lëvizin planetët? Nxënësit provojnë vërtetësinë e modelit heliocentrik përmes lojës. Zhvillohet veprimtaria 3.6 në faqen 53 (te libri i nxënësit) në oborr me nxënësit për rreth 20 min. | | | |
| **Vlerësimi**: Nxënësit vlerësohen për pjesëmarrjen në diskutim, saktësinë dhe shkathtësinë e dhënies së mendimeve në shpjegimin e eklipsit të Diellit dhe të Hënës si dhe dy modeleve planetare, punën e bërë në grup dhe individuale, gjatë lojës me role, saktësinë e informacioneve, fotove dhe videove  dhe vizatimeve të bëra për eklipset.  **Detyrat dhe puna e pavarur:** Ushtrimi 7 në faqen 32 dhe ushtrimi 1 në faqen 33 në fletoren e punës. | | | |