**PLANIFIKIMI I ORËS MËSIMORE nr. 7 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 7 Si formohen stinët?  Veprimtari praktike 23: Si formohen stinët? | | **Situata e të nxënit:** Kush është shkaku i formimit të stinëve? Kur është më afër Diellit, Toka, në dimër apo në verë? | |
|  | | | |
| **Rezultatet e të nxënit të kompetencave të fushës sipas temës mësimore**  **Si formohen stinët?**  Nxënësi/ja:   * tregon si formohen stinët; * evidenton fakte dhe jep shpjegime nëpërmjet tyre; * mbledh informacione dhe analizon situata mbi bazën e njohurive dhe të kuptuarit shkencor.   **Veprimtari praktike 23: Si formohen stinët?**  Nxënësi/ja:   * ndërton modele të thjeshta dhe bën vrojtime nëpërmjet tyre; * vizaton ﬁgura duke u bazuar në vrojtimet e kryera; * bën përshkrime dhe jep shpjegime duke u mbështetur në njohuritë dhe të kuptuarit shkencor. | | **Fjalët kyçe:** Stinë, boshti i Tokës, kupa qiellore, trajektore e Tokës | |
| **Burimet:** Modeli i Tokës (glob) ose një portokall, laps, spango, elektrik dore | | **Lidhja me fushat e tjera ose me temat ndërkurrikulare:**  Kjo temë lidhet me informacionet e marra nga gjeografia për stinët. | |
| **Metodologjia dhe veprimtaritë e nxënësve** | | | |
| *Di-dua të di-mësova*  *Di:* Nxënësit kujtojnë njohuritë që kanë marrë për stinët nga Gjeografia. Për këtë shtrohen pyetjet:  Si formohen stinët? Si ndikon pjerrësia e boshtit të Tokës në këtë dukuri? Sa gradë është ajo? Përveç ndryshimit të klimës çfarë ndryshon tjetër në stinë të ndryshme të vitit? Diskutohet rreth tyre, evidentohen fakte.  *Dua të di:* Për të plotësuar njohuritëmbi stinët përsëri shtrohen disa pyetje: Si është trajektorja dhe kohëzgjatja e Diellit në kupën qiellore në stinë të  ndryshme të vitit? Pse Dielli ngroh më shumë në verë?  Demonstrohet formimi i stinëve me një glob dhe elektrik dore. Diskutohet rreth pyetjeve dhe eksperimentit.  *Mësova:* Pas diskutimeve nxirren konkluzione si dhe punohet ushtrimi 2 në faqen 33 në fletoren e punës.  **Veprimtari praktike 23: Si formohen stinët?**  1. Vendosni në qendër të klasës një llambë të madhe, e cila do të përfaqësojë Diellin.  2. Merrni një portokall dhe shpojeni tejpërtej me një laps, i cili do të përfaqësojë Tokën me boshtin e saj.  3. Me shkumës ose me spango, vizatoni në dysheme një rreth me diametër thuajse dy metra, në qendrën e të cilit do të jetë “Dielli”. Ky rreth përfaqëson orbitën e Tokës rreth Diellit.  4. Merreni “Tokën” (portokallin) dhe lëvizeni rreth orbitës së saj.  5. Vrojtoni pjesën e ndriçuar nga “Dielli” në pozicione të ndryshme të saj.  6. Pamjet e përftuara, tregohen nëpërmjet një vizatimi. | | | |
| **Vlerësimi**: Nxënësit vlerësohen për pjesëmarrjen në diskutim, saktësinë dhe shkathtësinë e dhënies së shpjegimeve dhe fakteve, punën e bërë në fletoren e punës si dhe saktësinë e vizatimit të Tokës në stinë të ndryshme.  **Detyrat dhe puna e pavarur:** Ushtrimet 3 dhe 5 në faqen 91 tek ushtrimet plotësuese, informacione, foto, video rreth galaktikave, Universit, Big-Bengut, lëvizjes së njeriut në hapësirë, jetës së astronautëve në hapësirë, zbritjes së njeriut në Hënë (për të gjitha këto klasa ndahet në grupe). | | | |