**PLANIFIKIMI I ORËS MËSIMORE nr. 9 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | **Klasa: VIII** |
| 9 Veprimtari praktike 24: Udhëtim për në Mars  Përsëritje | | **Situata e të nxënit:** Imagjinoni një udhëtim për në Planetin Mars.  Çfarë vështirësish mund të hasen në të? | |
|  | | | |
| **Rezultatet e të nxënit të kompetencave të fushës sipas temës mësimore**  **Veprimtari praktike 24: Udhëtim për në Mars**  Nxënësi/ja:   * mbledh informacione dhe fotograﬁ për të përshkruar e parashikuar situata të veçanta; * analizon situata të ngjashme dhe bën krahasime duke u bazuar në njohuritë dhe të kuptuarit shkencor.   **Përsëritje**  Nxënësi/ja:   * harton pyetje bazuar në njohuritë mbi Planetët, Yjet, Sistemin tonë Diellor, Galaktikat, Yjësitë, Universin; * tregon formimin e ditë-natës, stinëve dhe eklipseve duke evidentuar fakte të veçanta për këto dukuri natyrore; * përshkruan jetën e një Ylli, formimin e Universit, Galaktikave; * evidenton njohuri dhe koncepte të pasakta; * bën vërejtje, sugjerime dhe vlerësimet përkatëse. | | **Fjalët kyçe:** Atmosferë, rëndesë më e vogël | |
| **Burimet:** Fotografi, video, revista shkencore. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| *Diskutojmë së bashku*  Nuk do të jetë e largët dita kur astronautët të udhëtojnë drejt planetit Mars. Udhëtimi mund të jetë i vështirë, i rrezikshëm dhe mund të zgjasë disa muaj. Nxënësit duhet të imagjinojnë një udhëtim të tillë (paraprakisht marrin fotograﬁ ilustruese, video dhe informacione rreth planetit Mars).  Mendojnë rreth çështjeve të mëposhtme:  • Çfarë mund t’u nevojitet astronautëve gjatë këtij udhëtimi?  • Çfarë do të bëjnë ata kur të zbresin në Mars?  • Si do të komunikojnë me Tokën?  • Si do të kthehen në Tokë astronautët?  Diskutojnë me njëri-tjetrin në klasë. Për t’iu përgjigjur pyetjeve të mësipërme, u tregohet se duhet të kenë parasysh që në Mars:  – nuk ka atmosferë, pra nuk ka ajër për frymëmarrje;  – nuk ka lumenj, liqene apo dete;  – rëndesa është më e vogël se gjysma e rëndesës në Tokë.  Në kushte të ngjashme është kryer edhe udhëtimi drejt Hënës, (i realizuar që në vitin 1961), prandaj një informacion paraprak rreth tij do të ishte po ashtu një ndihmë për t’iu përgjigjur pyetjeve të mësipërme.  *Konkurs*  Klasa ndahet në dy ose tri grupe.  Mësuesi/ja si dhe secili nga grupet kanë hartuar paraprakisht listën e pyetjeve që do t’i drejtojnë njëri-tjetrit bazuar në njohuritë për Sistemin tonë Diellor, trupat që e përbëjnë atë, ndërtimin e tyre, për Yjësitë, Galaktikat, Universin, formimin e ditë-natës, stinëve, eklipseve etj...  Zgjidhet një juri me 3 nxënës të cilët bëjnë vlerësimin e përgjigjeve dhe mbajnë shënim pikët e secilit grup.  Zhvillohet konkursi, nxënësit e çdo grupi duhet të përgjigjen të paktën nga një herë.  Llojet e pyetjeve paracaktohen nga mësuesi/ja dhe do të jenë të tipave të ndryshme: përkufizim, përshkrim, vizatim, evidentim faktesh duke përdorur dhe fotografi, demonstrim situate...  Në fund shpallen fituesit. | | | |
| **Vlerësimi**: Nxënësit vlerësohen për saktësinë e ideve dhe përfytyrimit në përshkrimin e udhëtimit imagjinar për në Mars, pjesëmarrjen në konkurs, saktësinë dhe shkathtësinë në përgjigje, saktësinë e hartimit të pyetjeve.  **Detyrat dhe puna e pavarur:** Ushtrimi i faqes 36 te fletorja e punës, si dhe një përmbledhje e kapitullit me konceptet dhe njohuritë kryesore. | | | |